צו הפיקוח על מצרכים ושירותים (הסעת סיור, הסעה מיוחדת והשכרת רכב)

{{ח:התחלה}}
{{ח:כותרת|צו הפיקוח על מצרכים ושירותים (הסעת סיור, הסעה מיוחדת והשכרת רכב), התשמ״ה–1985}}

{{ח:פתיח-התחלה}}
{{ח:תיבה|ק״ת תשמ״ה, 1164|צו הפיקוח על מצרכים ושירותים (הסעת סיור, הסעה מיוחדת והשכרת רכב)|https://olaw.org.il/takanot/takanot-4797.pdf}}; {{ח:תיבה|תשמ״ו, 1399|[צ״ל: תיקון]|https://olaw.org.il/takanot/takanot-4967.pdf}}; {{ח:תיבה|תשמ״ז, 385|תיקון מס׳ 2|https://olaw.org.il/takanot/takanot-5002.pdf}}; {{ח:תיבה|תשמ״ט, 194|תיקון מס׳ 3|https://olaw.org.il/takanot/takanot-5149.pdf}}; {{ח:תיבה|תשנ״א, 913|תיקון|https://olaw.org.il/takanot/takanot-5361.pdf}}; {{ח:תיבה|תשנ״ב, 1160|תיקון|https://olaw.org.il/takanot/takanot-5450.pdf}}; {{ח:תיבה|תשס״ז, 874|תיקון|https://olaw.org.il/takanot/takanot-6588.pdf}}; {{ח:תיבה|תשס״ח, 107|תיקון [תשס״ז] (תיקון)|https://olaw.org.il/takanot/takanot-6622.pdf}}; {{ח:תיבה|תשע״ז, 236|תיקון|https://olaw.org.il/takanot/takanot-7737.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הפיקוח על מצרכים ושירותים#סעיף 5|סעיפים 5}}, {{ח:חיצוני|חוק הפיקוח על מצרכים ושירותים#סעיף 15|15}} {{ח:חיצוני|חוק הפיקוח על מצרכים ושירותים#סעיף 43|ו־43}} {{ח:חיצוני|חוק הפיקוח על מצרכים ושירותים|לחוק הפיקוח על מצרכים ושירותים, התשי״ח–1957}} (להלן – החוק), אני מצווה לאמור:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: הוראות כלליות}}

{{ח:פנימי|פרק ב|פרק ב׳: משרד להסעות}}

{{ח:פנימי|פרק ג|פרק ג׳: הסעת סיור ברכב סיור וברכב מדברי}}

{{ח:פנימי|פרק ד|פרק ד׳: הסעת סיור באוטובוס}}

{{ח:פנימי|פרק ה|פרק ה׳: הסעה מיוחדת באוטובוס או בטיולית}}

{{ח:פנימי|פרק ו|פרק ו׳: השכרת רכב}}

{{ח:פנימי|פרק ז|פרק ז׳: הוראות שונות}}

{{ח:קטע2|פרק א|פרק א׳: הוראות כלליות}}

{{ח:סעיף|1|הגדרות|תיקון: תשמ״ט, תשנ״א, תשנ״ב, תשס״ז}}
{{ח:ת}} בצו זה –
{{ח:ת|סוג=הגדרה}} ”אוטובוס“ – כמשמעות אוטובוס ציבורי {{ח:חיצוני|תקנות התעבורה|בתקנות התעבורה, התשכ״א–1961}} (להלן – תקנות התעבורה);
{{ח:ת|סוג=הגדרה}} ”אופנים עם מנוע עזר“ – כמשמעותם {{ח:חיצוני|תקנות התעבורה|בתקנות התעבורה}};
{{ח:ת|סוג=הגדרה}} ”החכר“ – השכרה לתקופה שלא תפחת משישה חודשים;
{{ח:ת|סוג=הגדרה}} ”החכר מימון“ – החכר על פי הסכם שנקבע בו כי האחריות למצבו של הרכב, לתחזוקתו ולשימוש בו הם על השוכר;
{{ח:ת|סוג=הגדרה}} ”המפקח“ – המפקח על התעבורה כמשמעותו {{ח:חיצוני|פקודת התעבורה#סעיף 1|בסעיף 1 לפקודת התעבורה}} (להלן – הפקודה) או מי שהוא אצל לו מסמכויותיו על פי צו זה, כולן או מקצת;
{{ח:ת|סוג=הגדרה}} ”הסעה“ – הסעת נוסעים בשכר או בתמורה אחרת ברכב סיור, ברכב מדברי, ברכב מסחרי או באוטובוס, לרבות הצעה והסכמה להסעה כאמור;
{{ח:ת|סוג=הגדרה}} ”הסעה מיוחדת“ – הסעה שבה עומדים אוטובוס או טיולית לרשות מזמין תמורת תשלום סכום כולל בעד השימוש בו;
{{ח:ת|סוג=הגדרה}} ”השכרה“ – השכרה לנהיגה עצמית או על ידי נהג שהועמד לרשות השוכר על ידי המשכיר של אופנוע בעל נפח מנוע עד 50 סמ״ק, רכב פרטי, רכב מסחרי ורכב מנועי המיועד למגורים (קרוואן) (להלן – רכב השכרה), לרבות השאלתו, מתן רשות שימוש בו והעמדתו לרשות אדם אחר בכל אופן שהוא, כאשר הדבר נעשה או ניתן בתמורה, למעט רכב בהחכר מימון;
{{ח:ת|סוג=הגדרה}} ”טיולית“ – רכב מסחרי שמשקלו הכולל המותר מעל 4 טון ושניתן לגביו היתר להסעת נוסעים בשכר לפי {{ח:חיצוני|תקנות התעבורה#סעיף 84|תקנה 84 לתקנות התעבורה}};
{{ח:ת|סוג=הגדרה}} ”משרד להסעות“ – תאגיד העוסק לפי מטרותיו במתן שירות של הסעה מיוחדת, הסעת סיור או השכרת רכב לנהיגה עצמית, כולם או מקצתם;
{{ח:ת|סוג=הגדרה}} ”סיור“ – סיור של קבוצת נוסעים במקומות שונים, בשכר או בתמורה אחרת, בליווי והדרכה של מורה דרך שניתן לו רשיון לפי {{ח:חיצוני|תקנות שירותי תיירות (מורי דרך)|תקנות שירותי תיירות (מורי דרך), התשכ״ז–1967}};
{{ח:ת|סוג=הגדרה}} ”רכב“ ו”כלי רכב“ – כמשמעות רכב מנועי {{ח:חיצוני|פקודת התעבורה|בפקודה}};
{{ח:ת|סוג=הגדרה}} ”רכב השכרה“ – רכב המיועד להשכרה למעט רכב המיועד להחכר מימון ושצויין ברשיון הרכב כרכב השכרה;
{{ח:ת|סוג=הגדרה}} ”רכב מדברי“ – רכב מנועי בעל הנעה קדמית ואחורית שיש בו סידור להפעלת כל מערכת ההילוכים למאמץ מוגבר והוא מיועד להסעת סיור;
{{ח:ת|סוג=הגדרה}} ”רכב מסחרי“ ו”רשות רישוי“ – כמשמעותם {{ח:חיצוני|פקודת התעבורה|בפקודה}};
{{ח:ת|סוג=הגדרה}} ”רכב סיור“ – רכב מנועי ציבורי המיועד להסיע עד שבעה אנשים מלבד הנהג ואשר צויין ברשיון הרכב כרכב סיור;
{{ח:ת|סוג=הגדרה}} ”רכב פרטי“ – רכב נוסעים פרטי ורכב פרטי דו־שימושי כמשמעותם {{ח:חיצוני|תקנות התעבורה|בתקנות התעבורה}};
{{ח:ת|סוג=הגדרה}} ”רשיון“ – כל רשיון שניתן לפי צו זה.

{{ח:סעיף|2|חובת רשיון עיסוק}}
{{ח:ת}} לא יעסוק אדם בהסעת סיור, בהשכרה או בהסעה מיוחדת אלא אם כן נתן לו המפקח רשיון למשרד להסעות לפי {{ח:פנימי|פרק ב|פרק ב׳}}, ובהתאם לתנאיו.

{{ח:סעיף|3|חובת רשיון}}
{{ח:תת|(א)}} לא יסיע אדם ולא יתיר לאחר להסיע הסעת סיור ברכב אלא אם כן נתן לו המפקח רשיון להסעת סיור לגבי הרכב, לפי {{ח:פנימי|פרק ג|פרק ג׳}} {{ח:פנימי|פרק ד|או ד׳}}, לפי הענין, ובהתאם לתנאיו.
{{ח:תת|(ב)}} לא יסיע אדם ולא ירשה לאחר להסיע הסעה מיוחדת ברכב אלא אם כן נתן לו המפקח רשיון להסעה מיוחדת לגבי הרכב האמור לפי {{ח:פנימי|פרק ה|פרק ה׳}}, ובהתאם לתנאיו.
{{ח:תת|(ג)}} לא ישכיר אדם רכב השכרה אלא אם כן נתן לו המפקח רשיון השכרה לפי {{ח:פנימי|פרק ו|פרק ו׳}}, ובהתאם לתנאי הרשיון.

{{ח:סעיף|4|בקשה לרשיון}}
{{ח:תת|(א)}} בקשה לרשיון או לחידושו תוגש למפקח בטופס שניתן להשיגו במשרדי המפקח.
{{ח:תת|(ב)}} מבקש רשיון ישיב תשובות נכונות ומלאות על כל שאלה שבטופס האמור.

{{ח:סעיף|5|החלטת המפקח}}
{{ח:ת}} המפקח רשאי לתת רשיון, לסרב לתיתו, להתלותו, להתנות את נתינתו בתנאים, להוסיף עליהם או לשנותם.

{{ח:סעיף|6|תנאים ברשיון}}
{{ח:ת}} המפקח רשאי, בין היתר, לקבוע ברשיון תנאים בענינים אלה, כולם או מקצתם:
{{ח:תת|(1)}} סוג כלי הרכב שיופעלו בהסעת סיור, בהשכרה או בהסעה מיוחדת ומספרם, מספר המושבים המזערי והמרבי שיותקנו בהם, שנת הייצור ומספר השנים המרבי שבו יופעל רכב כאמור;
{{ח:תת|(2)}} משרדים, חניונים לרכב וסידורים לנוחיות הנוסעים ולצורך הסעתם באופן בטוח ויעיל;
{{ח:תת|(3)}} אחריות בעל רשיון לגבי הנוסעים, החפצים והמטען של הנוסעים.

{{ח:סעיף|7|תנאי ברשיון לתאגיד}}
{{ח:ת}} ניתן רשיון לתאגיד, רשאי המפקח לקבוע בו כי לא יעשה אדם כל שינוי בתאגיד על ידי הוספת חבר או שותף, או על ידי החלפה או על ידי ביטול מניות, העברתן או הקצאתן מחדש – בין שנעשו בין חברי התאגיד בינם לבין עצמם ובין שנעשו בינם ובין מי שאינו חבר התאגיד, אלא אם כן נתן המפקח הסכמתו לכך בכתב.

{{ח:סעיף|8|ביטול רשיון}}
{{ח:ת}} הפר אדם תנאי מתנאי הרשיון שניתן לו או הוראה מהוראות צו זה, רשאי המפקח לבטל את הרשיון.

{{ח:סעיף|9|תוקף רשיון}}
{{ח:ת}} תקופת תקפו של רשיון תהא כפי שיורה המפקח, ובלבד שלא תעלה על שנתיים.

{{ח:סעיף|10|מילוי תנאי רשיון}}
{{ח:ת}} בעלו, מפעילו, מנהלו וכל עובד של משרד להסעות חייב למלא אחר תנאי הרשיון שניתן למשרד להסעות.

{{ח:סעיף|11|העברת רשיון}}
{{ח:תת|(א)}} לא יעביר אדם רשיון לאחר אלא באישור בכתב מאת המפקח.
{{ח:תת|(ב)}} לא יעביר אדם לאחר בכל דרך מדרכי ההעברה את הבעלות או את החזקה ברכב שניתן לגביו רשיון לפי הוראות צו זה, למעט העברת חזקה ברכב השכרה, אלא באישור בכתב מאת המפקח.

{{ח:סעיף|12|מתן הודעות}}
{{ח:ת}} בעל רשיון יודיע למפקח אם חל שינוי בתנאים לפיהם קיבל את הרשיון, תוך חמישה עשר ימים מהיום שבו חל השינוי.

{{ח:סעיף|13|הצגת רשיון}}
{{ח:ת}} בעל רשיון למשרד להסעות יחזיק העתק מן הרשיון במקום בולט במשרדו הראשי ובכל סניף מאושר של משרדו ויציגו למפקח, לאדם שמונה לפי {{ח:חיצוני|חוק הפיקוח על מצרכים ושירותים#סעיף 30|סעיפים 30 עד 32 לחוק}}, או לשוטר, לפי דרישתם.

{{ח:סעיף|14|החזרת רשיון}}
{{ח:תת|(א)}} פקע תוקף רשיון, חייב בעלו להחזירו למפקח תוך שבעה ימים מים פקיעתו.
{{ח:תת|(ב)}} הודיע המפקח לבעל רשיון על ביטול הרשיון או על התלייתו, חייב בעל הרשיון להחזירו למפקח תוך הזמן הנקוב בהודעה.

{{ח:סעיף|15|המצאת רשיון}}
{{ח:ת}} החליט המפקח על שינויים ברשיון או על תנאים או הגבלות בו, יודיע על כך לבעל הרשיון ובעל הרשיון ימציא את הרשיון למפקח תוך הזמן הנקוב בהודעה כדי שיירשמו בו השינוי, התנאי או ההגבלה, לפי הענין.

{{ח:סעיף|16|בדיקת רכב}}
{{ח:ת}} המפקח רשאי להורות למבקש רשיון או לבעל רשיון שהרכב שעליו מבוקש או ניתן הרשיון, יובא לבדיקה; מי שנמסרה לו הוראה כאמור חייב למלא אחריה.

{{ח:סעיף|17|החזקת רשיון והצגתו}}
{{ח:ת}} ניתן רשיון להסעת סיור או רשיון להסעה מיוחדת, ברכב סיור, רכב מדברי, אוטובוס או טיולית, חייב הנוהג בהם להחזיק את הרשיון שניתן לאותו רכב בצמוד לרשיון הרכב, ולהציגו למפקח או לשוטר לפי דרישתם.

{{ח:קטע2|פרק ב|פרק ב׳: משרד להסעות}}

{{ח:סעיף|18|עיסוק בהסעות}}
{{ח:תת|(א)}} לא יפתח אדם, לא יקים, לא יפעיל ולא ינהל משרד להסעות, אלא על פי רשיון מאת המפקח ובהתאם לתנאי הרשיון.
{{ח:תת|(ב)}} המפקח יציין ברשיון למשרד להסעות את סוג ההסעה שלגביו ניתן הרשיון.

{{ח:סעיף|19|תנאים לקבלת רשיון למשרד להסעות|תיקון: תשמ״ז}}
{{ח:ת}} המפקח רשאי ליתן למבקש רשיון למשרד להסעות לאחר שהוכיח למפקח כל אלה:
{{ח:תת|(1)}} הוא תאגיד הרשום בישראל;
{{ח:תת|(2)}} לרשותו משרד המתאים, להנחת דעתו של המפקח, למתן שירותי הסעה לסוג הרכב שבו יבוצעו הסעות;
{{ח:תת|(3)}} לרשותו מקום חניה מתאים לסוג הרכב שמפעיל משרד להסעות ולמספר כלי רכב שאישר המפקח בלא שיהווה מטרד תחבורתי, הכל לפי תנאים שקבע המפקח;
{{ח:תת|(4)}} הוא מעסיק מנהל מקצועי מוסמך כאמור {{ח:פנימי|סעיף 20|בסעיף 20}} שעומד לרשותו בלבד;
{{ח:תת|(5)}} אם הוא משרד להסעות העוסק בהסעת סיור – הוא מעסיק מומחה להסעת תיירים כמשמעותו {{ח:חיצוני|תקנות שירותי תיירות (סוכנויות)|בצו הפיקוח על מצרכים ושירותים (סוכנויות נסיעות וסוכנויות להסעת תיירים), התשכ״ז–1967}};
{{ח:תת|(6)}} לרשותו מספר כלי רכב כאמור בצו זה או בהוראות המפקח לענין סוג ההסעה ברכב שהמבקש יפעיל במשרד להסעות;
{{ח:תת|(7)}} ברשותו ביטוח, להנחת דעתו של המפקח, לגבי כלי הרכב לתקופת תקפו של הרשיון;
{{ח:תת|(8)}} ברשותו ביטוח, להנחת דעתו של המפקח, לגבי חפצי הנוסעים ומטענם; הוראה זו לא תחול לגבי משרד להסעות העוסק בהשכרת רכב לנהיגה עצמית;
{{ח:תת|(9)}} לא נתקיים במנהלי התאגיד האמור {{ח:חיצוני|תקנות התעבורה#סעיף 15ב|בתקנה 15ב(1) עד (3) לתקנות התעבורה}};
{{ח:תת|(10)}} המבקש עומד בתנאים הנוספים שנקבעו בצו זה לגבי סוג ההסעה שהוא מתכוון להפעיל.

{{ח:סעיף|20|הסמכת מנהל מקצועי|תיקון: תשמ״ז}}
{{ח:תת|(א)}} לא יסמיך המפקח אדם להיות מנהל מקצועי של משרד להסעות מיוחדות או משרד להסעת סיור באוטובוס או משרד להשכרת רכב אלא אם כן הוכיח להנחת דעתו כי התקיימו בו כל אלה:
{{ח:תתת|(1)}} הוא תושב ישראל ומלאו לו 24 שנים;
{{ח:תתת|(2)}} הוא בעל רשיון נהיגה לפי {{ח:חיצוני|תקנות התעבורה#סעיף 178|תקנה 178}}, {{ח:חיצוני|תקנות התעבורה#סעיף 182|182}} {{ח:חיצוני|תקנות התעבורה#סעיף 187|או 187 לתקנות התעבורה}}, לפי הענין, והיה בעל רשיון נהיגה כאמור בתקופה של שלוש השנים שקדמו להגשת הבקשה;
{{ח:תתת|(3)}} יש לו נסיון של שנתים לפחות בתפקיד ארגוני בתחום עיסוקו של המשרד שאותו הוא מבקש לנהל;
{{ח:תתת|(4)}} הוא עמד בהצלחה בבחינות של קורס למנהלים מקצועיים של משרד מן הסוג אותו הוא מבקש לנהל, שתכניתו אושרה בידי המפקח, זולת אם פטר אותו המפקח מהקורס בהתחשב בהכשרתו המקצועית;
{{ח:תתת|(5)}} לא נתקיים בו האמור {{ח:חיצוני|תקנות התעבורה#סעיף 15ב|בתקנה 15ב(1) עד (3) לתקנות התעבורה}}.
{{ח:תת|(ב)}} לא יוסמך אדם להיות מנהל מקצועי של משרד להסעות העוסק בהשכרת רכב לנהיגה עצמית אלא אם כן עמד בנוסף לתנאים המפורטים בסעיף קטן (א) גם בתנאים אלה:
{{ח:תתת|(1)}} סיים אחת עשרה שנות לימוד לפחות;
{{ח:תתת|(2)}} הוכיח למפקח, על פי מבחנים שקבע, ידיעת קרוא וכתוב בשפה האנגלית, במידה הדרושה לניהול משרד להסעות העוסק בהשכרת רכב לנהיגה עצמית.

{{ח:סעיף|21|שימוש בשם המשרד}}
{{ח:ת}} מבלי לגרוע מהוראת כל דין לענין שמות תאגידים, משרד להסעות ישתמש בשמו המצויין ברשיון העיסוק בלבד אלא אם כן התיר המפקח שימוש בשם אחר.

{{ח:סעיף|22|עיסוקים אחרים}}
{{ח:ת}} לא יעסוק אדם ולא ירשה לאחר לקיים במשרד להסעות עסקאות שאינן קשורות בשירותי הסעה למיניהם אלא לפי הרשאה בכתב מאת המפקח ובהתאם לתנאי ההרשאה.

{{ח:קטע2|פרק ג|פרק ג׳: הסעת סיור ברכב סיור וברכב מדברי}}

{{ח:סעיף|23|תנאים למתן רשיון להסעת סיור ברכב סיור}}
{{ח:תת|(א)}} לא יעסוק אדם ולא יפעיל שירות להסעת סיור ברכב סיור אלא אם כן נתן לו המפקח רשיון לכך; ואלה התנאים למתן הרשיון:
{{ח:תת|(1)}} ניתן לו רשיון למשרד להסעות לפי {{ח:פנימי|פרק ב|פרק ב׳}};
{{ח:תת|(2)}} לרשותו שבעה כלי רכב לפחות שלגביהם ניתן רשיון להסעת סיור, הרשומים על שם התאגיד המבקש או על שם מורה דרך מוסמך המועסק אצלו;
{{ח:תת|(3)}} גיל הרכב אינו עולה על עשר שנים, אולם לא יינתן רשיון לראשונה לרכב סיור שעברו יותר משנתיים משנת ייצורו;
{{ח:תת|(4)}} בכלי הרכב כאמור מותקנים מזגני אויר.
{{ח:תת|(ב)}} המפקח רשאי לאשר למי שבידו רשיון להסעת סיור ברכב סיור, הפעלת שני אוטובוסים לכל חמישה כלי רכב סיור המופעלים על ידו שיש עליהם רשיונות בני־תוקף, ובלבד שמספר מקומות הישיבה של אוטובוס כאמור לא יעלה על ארבעה עשר ולא עברו יותר משנתיים משנת ייצורו.

{{ח:סעיף|24|תנאים למתן רשיון להסעת סיור ברכב מדברי|תיקון: תשע״ז}}
{{ח:תת|(א)}} לא יעסוק אדם ולא יפעיל שירות להסעת סיור ברכב מדברי אלא אם כן נתן לו המפקח רשיון לכך; ואלה התנאים למתן הרשיון:
{{ח:תתת|(1)}} ניתן לו רשיון למשרד להסעות לפי {{ח:פנימי|פרק ב|פרק ב׳}};
{{ח:תתת|(2)}} לרשותו ארבעה כלי רכב לפחות שלגביהם ניתן רישיון להסעת סיור, הרשומים על שם התאגיד המבקש או על שם מורה דרך מוסמך המועסק אצלו והם מסוג רכב מדברי;
{{ח:תתת|(3)}} הרכב מסומן בסימנים ובשלטים שקבע המפקח בתנאי הרשיון.
{{ח:תת|(ב)}} המפקח רשאי להגביל את הפעלתו של רכב מדברי כאמור למקומות ולאזורים שיקבע בתנאי הרשיון.

{{ח:סעיף|25|סימון רכב להסעת סיור}}
{{ח:ת}} ברכב סיור יסומנו לוחיות הזיהוי הקדמית והאחורית של הרכב במסגרת אשר –
{{ח:תת|(1)}} רחבה הוא 30 מ״מ;
{{ח:תת|(2)}} בחלקה העליון והתחתון 3 פסים בכל צד, צבועים בצבע תכלת וארכם 70 מ״מ כל אחד וביניהם 2 פסים לבנים שארכם 70 מ״מ כל אחד;
{{ח:תת|(3)}} בשני צדדיה פס תכלת אחד שארכו 70 מ״מ;
{{ח:תת|(4)}} השטח בין הפסים בחלקם העליון והתחתון לבין הפסים הצדדיים יהיה צבוע בצבע לבן.

{{ח:סעיף|26|סמל}}
{{ח:ת}} בעל רשיון לפי {{ח:פנימי|סעיף 24|סעיף 24(א)}} –
{{ח:תת|(1)}} יצבע או ידביק על שתי דלתותיו הקדמיות של הרכב, במרכזן, סמל לפי הדוגמה שלהלן:
{{ח:תת}} {{ממורכז|[[Image:סמל לסימון רכב בעל רשיון להסעת סיור.png|150px|link=]]}}
{{ח:תת}} גובה הסמל יהיה 20 ס״מ ורוחבו – 50 ס״מ; רקע הסמל יהיה אדום; אם צבע הרכב הוא אדום או דומה לו, יועברו מסביב הסמל שוליים בצבע לבן ברוחב 10 מ״מ.
{{ח:תת|(2)}} ידביק על השמשה הקדמית של הרכב בצידה העליון, תווית שיצויין בה שם בעל הרשיון; רוחב התווית יהיה 5 ס״מ ואורכה – 10 ס״מ.

{{ח:סעיף|27|איסור סימון}}
{{ח:ת}} לא יסמן אדם רכב סיור בסימן ובסמל כאמור {{ח:פנימי|סעיף 25|בסעיפים 25}} {{ח:פנימי|סעיף 26|ו־26}} אלא אם כן ניתן לו על אותו רכב סיור רשיון להסעת סיור.

{{ח:סעיף|28|איסור הסעת סיור ברכב לא מסומן}}
{{ח:ת}} לא יסיע אדם ברכב סיור או ברכב מדברי בהסעת סיור, אלא אם כן הוא מסומן בסימון ובסמל כאמור {{ח:פנימי|סעיף 25|בסעיפים 25}} {{ח:פנימי|סעיף 26|ו־26}}.

{{ח:סעיף|29|איסור הסעה אלא לשם הסעת סיור}}
{{ח:ת}} לא יסיע אדם ולא יתיר לאחר להסיע נוסעים ברכב סיור או ברכב מדברי שניתן עליו רשיון להסעת סיור, אלא בהסעת סיור בלבד ובהתאם לתנאי הרשיון.

{{ח:סעיף|30|רשיון נהיגה}}
{{ח:ת}} לא ינהג אדם רכב סיור שניתן עליו רשיון להסעת סיור אלא אם כן בידו רשיון נהיגה תקף לנהיגת מונית והוא מורה דרך שהוסמך על פי דין.

{{ח:קטע2|פרק ד|פרק ד׳: הסעת סיור באוטובוס}}

{{ח:סעיף|31|בקשה לרשיון הסעת סיור באוטובוס}}
{{ח:ת}} בקשה לרשיון להסעת סיור באוטובוס, תוגש למפקח מאת תאגיד שהוא סוכנות נסיעות בעלת רשיון שניתן לו לפי {{ח:חיצוני|תקנות שירותי תיירות (סוכנויות)|סעיף 6 לצו הפיקוח על מצרכים ושירותים (סוכנויות נסיעות וסוכנויות להסעת תיירים), התשכ״ז–1967}}.

{{ח:סעיף|32|תנאים למתן רשיון הסעת סיור באוטובוס|תיקון: תשנ״א, תשנ״ב}}
{{ח:ת}} לא יעסוק אדם בהסעת סיור באוטובוס ולא יפעיל שירות הסעת סיור באוטובוס אלא אם כן נתן לו המפקח רשיון לכך; ואלה התנאים למתן הרשיון:
{{ח:תת|(1)}} ניתן לו רשיון למשרד להסעות לפי {{ח:פנימי|פרק ב|פרק ב׳}};
{{ח:תת|(2)}} לרשותו חמישה אוטובוסים לפחות שלגביהם ניתן רשיון להסעת סיור ובלבד שסך כל מקומות הישיבה בהם לא יפחת ממאה ושמונים ושגיל הרכב לא עלה על שש שנים משנת ייצורו.

{{ח:סעיף|33|סימון ושילוט}}
{{ח:תת|(א)}} אדם המסיע נוסעים בהסעת סיור באוטובוס יסמן את האוטובוס בסימנים ויקבע בו שלטים שקבע המפקח בתנאי הרשיון.
{{ח:תת|(ב)}} לא יסמן אדם אוטובוס כאמור בסעיף קטן (א) אלא אם כן הוא בעל רשיון להסעת סיור או רשיון עיסוק בהסעת סיור באוטובוס.

{{ח:סעיף|34|איסור הפעלת אוטובוס בקווי שירות}}
{{ח:תת|(א)}} לא יסיע אדם ולא יתיר לאחר להסיע אוטובוס שניתן עליו רשיון להסעת סיור אלא בהסעת סיור ולא יפעיל ולא יתיר לאחר להפעיל אוטובוס כאמור בקווי שירות או בסוגי הסעה שלא בהתאם לצו זה, אלא אם כן קיבל היתר לכך מאת המפקח.
{{ח:תת|(ב)}} המפקח רשאי לתת הרשאה לאדם המפעיל שירותי הסעה בקווים לפי {{ח:חיצוני|תקנות התעבורה#סעיף 386|תקנה 386 לתקנות התעבורה}}, להפעיל בקווי שירות אוטובוס שניתן עליו רשיון להסעת סיור או רשיון להסעה מיוחדת, הכל לפי תנאי ההרשאה שנתן המפקח, אולם לא יפעיל אדם בהסעת סיור אוטובוס המופעל בקווי שירות.

{{ח:קטע2|פרק ה|פרק ה׳: הסעה מיוחדת באוטובוס או בטיולית}}

{{ח:סעיף|35|תנאים לרשיון הסעה מיוחדת באוטובוס או בטיולית|תיקון: תשנ״א, תשנ״ב}}
{{ח:ת}} לא יעסוק אדם ולא יפעיל שירות להסעה מיוחדת באוטובוס או בטיולית אלא אם כן נתן לו המפקח רשיון לכך; ואלה התנאים למתן הרשיון:
{{ח:תת|(1)}} ניתן לו רשיון למשרד להסעות לפי {{ח:פנימי|פרק ב|פרק ב׳}};
{{ח:תת|(2)}} לרשותו לפחות חמישה אוטובוסים או טיוליות שלגביהם ניתן רשיון להסעה מיוחדת ובלבד שסך כל מקומות הישיבה בהם לא יפחת ממאה ושמונים וגיל הרכב לא יעלה על שש שנים משנת ייצורו.

{{ח:סעיף|36|תחולת הוראות מסויימות}}
{{ח:ת}} על שירותי הסעה מיוחדת יחולו הוראות {{ח:פנימי|סעיף 34|סעיפים 34}} {{ח:פנימי|סעיף 35|ו־35}} בשינויים המחוייבים.

{{ח:קטע2|פרק ו|פרק ו׳: השכרת רכב}}

{{ח:סעיף|37|תנאים למתן רשיון השכרה|תיקון: תשמ״ט, תשס״ז}}
{{ח:ת}} לא יעסוק אדם ולא יפעיל שירות של השכרת רכב אלא אם כן נתן לו המפקח רשיון לכך; ואלה התנאים למתן הרשיון:
{{ח:תת|(1)}} ניתן לו רשיון למשרד להסעות לפי {{ח:פנימי|פרק ב|פרק ב׳}};
{{ח:תת|(2)}} בבעלותו שלושים כלי רכב לפחות ושלגביהם ניתן רשיון השכרה לפי {{ח:פנימי|פרק ו|פרק זה}};
{{ח:תת|(3)}} משרד ההסעות מקיים תקשורת ממוחשבת עם מאגר הנתונים של משרד התחבורה והבטיחות בדרכים, לפי הנחיות רשות הרישוי כמשמעה {{ח:חיצוני|פקודת התעבורה|בפקודה}} (להלן – רשות הרישוי).

{{ח:סעיף|38|איסור הסעת נוסעים בשכר}}
{{ח:ת}} לא ישכיר אדם רכב השכרה לשם הסעת נוסעים בשכר ולא יסיע אדם נוסעים בשכר ברכב כאמור שהושכר לו.

{{ח:סעיף|39||תיקון: תשנ״א}}
{{ח:ת}} {{ח:הערה|(בוטל).}}

{{ח:סעיף|40|תנאי השכרה|תיקון: תשמ״ט, תשנ״א}}
{{ח:תת|(א)}} לא ישכיר אדם רכב השכרה ולא ימסרנו לשוכר אלא אם כן נתמלאו תנאים אלה:
{{ח:תתת|(1)}} השוכר מחזיק ברשיון נהיגה בין־לאומי או רשיון נהיגה לאומי תקף כאמור {{ח:חיצוני|תקנות התעבורה#חלק ט|בחלק ט׳ לתקנות התעבורה}} – אם הוא אזרח או תושב חוץ, או ברשיון נהיגה שניתן לו לפי {{ח:חיצוני|פקודת התעבורה|הפקודה}} – אם הוא אזרח או תושב ישראל;
{{ח:תתת|(2)}} קיים לגבי הרכב ביטוח כאמור {{ח:פנימי|סעיף 19|בסעיף 19(7)}};
{{ח:תתת|(3)}} {{ח:הערה|(נמחקה).}}
{{ח:תת|(ב)}} {{ח:הערה|(נמחק).}}

{{ח:סעיף|41|הסכם השכרה}}
{{ח:ת}} לא ישכיר אדם רכב השכרה ולא ימסרנו לשוכר אלא אם כן חתם השוכר הסכם שנוסחו אושר בידי המפקח; ההסכם יכלול, בין היתר, פרטים אלה:
{{ח:תת|(1)}} שם השוכר;
{{ח:תת|(2)}} מען השוכר בישראל, ואם הוא תושב חוץ – גם מענו מחוץ לישראל;
{{ח:תת|(3)}} מספר רשיון הנהיגה של השוכר, דרגתו ותקפו;
{{ח:תת|(4)}} מועד מסירת הרכב לשוכר;
{{ח:תת|(5)}} תקופת השכירות;
{{ח:תת|(6)}} קריאת מונה הקילומטרים וקריאת מונה הדלק בעת המסירה;
{{ח:תת|(7)}} ביטוחים נוספים על ביטוח החובה לפי {{ח:חיצוני|פקודת ביטוח רכב מנועי|פקודת ביטוח רכב מנועי [נוסח חדש], התש״ל–1970}};
{{ח:תת|(8)}} מחיר השכרת הרכב, או ציון שהשכרת הרכב נעשתה על־פי שובר תשלום.

{{ח:סעיף|42|מסירת מסמכים}}
{{ח:ת}} לא ימסור המשכיר רכב לשוכר אלא אם כן מסר לשוכר תעודות אלה:
{{ח:תת|(1)}} רשיון הרכב או אישור של רשות הרישוי על תוקף רשיון הרכב;
{{ח:תת|(2)}} העתק מאושר של תעודת ביטוח תקפה לגבי הרכב;
{{ח:תת|(3)}} הסכם השכרה.

{{ח:סעיף|43|שימוש ברכב השכרה|תיקון: תשמ״ט, תשנ״א}}
{{ח:תת|(א)}} לא ינהג אדם ברכב השכרה, אלא אם כן –
{{ח:תתת|(1)}} קיים לגביו ביטוח כאמור {{ח:פנימי|סעיף 19|בסעיף 19(7)}};
{{ח:תתת|(2)}} נרשמו בהסכם השכרה הפרטים האמורים {{ח:פנימי|סעיף 41|בסעיף 41}}.
{{ח:תת|(ב)}} שוכר רכב לא ישכירנו לאחר; הוראה זו לא תחול לגבי משרד להסעות שעוסק בהשכרת רכב לנהיגה עצמית.
{{ח:תת|(ג)}} הוראות סעיף קטן (א)(2) לא יחולו על עובד של משרד להשכרת רכב הנוהג ברכב השכרה של אותו המשרד.

{{ח:סעיף|44|רישום|תיקון: תשס״ז}}
{{ח:תת|(א)}} ברישיון הרכב של רכב השכרה, תציין רשות הרישוי את המילה ”השכרה“, ואולם, אם הושכר הרכב בהחכר, תציין רשות הרישוי ברשיון הרכב גם את המילה ”החכר“.
{{ח:תת|(ב)}} רשות הרישוי תערוך את הרישום כאמור בסעיף קטן (א) על פי הודעה מקוונת מאת חברת ההשכרה.

{{ח:סעיף|45|הפסקת השכרה}}
{{ח:תת|(א)}} הוגש נגד בעל רשיון השכרת רכב כתב אישום בשל עבירה על צו זה, רשאי המפקח לצוות על הפסקת מתן שירות השכרה על ידו עד לגמר בירור דינו, ועל החזרת הרשיון שברשותו למפקח.
{{ח:תת|(ב)}} ציווה המפקח כאמור בסעיף קטן (א), יפסיק המשכיר את מתן שירות ההשכרה וימציא למפקח, תוך הזמן שקבע, את הרשיון, כאמור בסעיף קטן (א).
{{ח:תת|(ג)}} זוכה בעל רשיון להשכרת רכב מן העבירה או החליטה ועדת עררים לפי {{ח:חיצוני|חוק הפיקוח על מצרכים ושירותים#סעיף 18|סעיף 18 לחוק}} שהרשיון יוחזר לו, יוחזר לו הרשיון.
{{ח:תת|(ד)}} הורשע בעל רשיון להשכרת רכב בעבירה כאמור בסעיף קטן (א), ינהגו ברשיון כפי שהורה בית המשפט.

{{ח:קטע2|פרק ז|פרק ז׳: הוראות שונות}}

{{ח:סעיף|46|הוראות ביצוע}}
{{ח:ת}} המפקח רשאי לתת הוראות אשר לדעתו יש בהן צורך לביצועו של צו זה.

{{ח:סעיף|46א|מינוי ועדה מייעצת סדרי דין|תיקון: תשמ״ו, תשנ״א}}
{{ח:תת|(א)}} המפקח ימנה ועדה מייעצת בנושאים הנוגעים {{ח:פנימי|סעיף 5|לסעיפים 5}}, {{ח:פנימי|סעיף 8|8}} {{ח:פנימי|פרק ג|ופרק ג׳ לצו}} (להלן – הועדה);
{{ח:תת|(ב)}} הועדה תהיה בת 8 נציגים כלהלן:
{{ח:תת}} שני נציגי משרד התחבורה – שיהיו היושב ראש וממלא מקומו;
{{ח:תת}} שני נציגי משרד התיירות;
{{ח:תת}} נציג אחד של ארגון המסיעים המייצג את המספר הגדול ביותר של משרדי הסעה;
{{ח:תת}} נציג אחד של ארגון מסיעי תיירים;
{{ח:תת}} נציג אחד של ענף השכרת הרכב;
{{ח:תת}} נציג ציבור אחד.
{{ח:תת|(ג)}} החלטות הועדה יתקבלו ברוב דעות הנוכחים בישיבה, ובלבד שבישיבה נכחו לפחות שלושה נציגים וביניהם אחד נציג משרד התחבורה ואחד נציג משרד התיירות; באין רוב לדעה אחת תכריע דעת היושב ראש.
{{ח:תת|(ד)}} יושב ראש הועדה יקבע את מועד הישיבות, מקומן, סדר יומן וסדרי הדיון בהן.

{{ח:סעיף|47|פטור}}
{{ח:ת}} המפקח רשאי לפטור מבקש מהוראות צו זה, כולן או מקצתן, אם בנסיבות הענין ראה כי מן הצדק לעשות כן ובתנאים שקבע.

{{ח:סעיף|48|שמירת דינים}}
{{ח:ת}} האמור בצו זה בא להוסיף ולא לגרוע מהוראות כל דין בענין הסעת תיירים או הסעות אחרות.

{{ח:סעיף|49|ביטול}}
{{ח:תת|(א)}} בטלים –
{{ח:תתת|(1)}} צו הפיקוח על מצרכים ושירותים (הסעת סיור באוטובוס), התשל״ב–1972;
{{ח:תתת|(2)}} צו הפיקוח על מצרכים ושירותים (הסעת סיור ברכב והשכרתו), התשמ״א–1980;
{{ח:תת}} (להלן בסעיף זה – הדינים הבטלים).
{{ח:תת|(ב)}} כל רשיון שניתן לפי אחד מהדינים הבטלים ושהיה לו תוקף ערב תחילתו של צו זה, יהיה בתוקף לתקופה של שנה מאותו יום ובמשך תקופה זו חייב בעל רשיון לקבל רשיון חדש לפי צו זה.

{{ח:סעיף|50|הוראת מעבר}}
{{ח:ת}} המפקח רשאי לפטור מהוראות {{ח:פנימי|סעיף 19|סעיף 19}} אדם שעסק לפני תחילתו של צו זה בהסעה בשכר ברכב מסחרי על פי היתר מאת רשות הרישוי, והוא רשאי להתנות את הפטור בתנאים שיקבע, ובין היתר, בפתיחת משרד להסעות תוך התקופה שיקבע.

{{ח:חתימות|כ״ד באדר התשמ״ה (17 במרס 1985)}}
* '''חיים קורפו'''
שר התחבורה
{{ח:סוגר}}
{{ח:סוף}}
[[קטגוריה:בוט חוקים]]